Zmluva o zriadení vecného bremena
uzavretá v zmysle § 151 n Občianskeho zákonníka

Povinný z vecného bremena:
PD Klatov, a.s., Hlavná 53, Nižný Klátov, zastúpená Ing. Ondrejom Hudákom, predsedom predstavenstva, Jozefom Balogom, podpredsedom predstavenstva, Annou Kováčovou, členkou predstavenstva, Františkom Štefanovičom, členom predstavenstva, Štefanom Mačingom, členom predstavenstva, IČO 00 193 909, DIČ 2020494773
spoločnosť zapísaná v obchodnom registri Okresného súdu Košice I, oddiel Sa, vložka číslo 1566/V
(ďalej len povinný z vecného bremena)

Oprávnený z vecného bremena:
Obec Nižný Klátov, Hlavná 1/1, 044 12 Nižný Klátov, zastúpená starostkou obce Ing.PhDr. Marcelou Jokeľovou, IČO 00 324 507, DIČ 2021244896
(ďalej len oprávnený z vecného bremena)

uzatvárajú dňa 6.10.2012

zmluvu o zriadení vecného bremena

Čl. 1
Pd Klatov, a.s., ako povinná z vecného bremena je výlučnou vlastníčkou:

Parciel registra „E“: parcela č. 323 o výmere 637 m2, parcela č. 324 o výmere 70 m2, druh pozemkov zastavaná plocha, zapísané na liste vlastníctva č. 1537, okres: Košice - okolie, obec: Nižný Klátov, katastrálne územie: Nižný Klátov.

Čl. 2
Povinná z vecného bremena zriaďuje na pozemku definovanom v článku I tejto zmluvy  vecné bremeno v prospech oprávneného z vecného bremena  spočívajúce v práve uloženia kanalizačného potrubia a kanalizačných šácht. 
Uloženie kanalizačného potrubia a šácht je vyznačené v kópii projektu, ktorý tvorí neoddeliteľnú súčasť tejto zmluvy. Po realizácii bude vykonané geometrické zameranie a následne bude geometrický plán tvoriť súčasť tejto zmluvy.
Povinná z vecného bremena umožní po dohode vstup na pozemok oprávnenému z vecného bremena, alebo nim určeným osobám, za účelom opravy, údržby a prípadnej rekonštrukcie kanalizačného potrubia a šácht.
Povinná z vecného bremena sa zaväzuje počas životnosti stavby strpieť umiestnenie kanalizačného potrubia a šácht, nebudovať stavby, trvalé zariadenia, nevykonávať zemné práce, nevysádzať trvalé porasty v jej ochrannom pásme. 
V prípade, ak by oprávnený z vecného bremena alebo ním určené osoby spôsobili  povinnej z vecného bremena škodu na majetku, musí ju oprávnený z vecného bremena uhradiť.
Vecné bremeno sa zriaďuje bezodplatne na dobu životnosti stavby. Oprávnený z vecného bremena právo zodpovedajúce vecnému bremenu prijíma  a povinná z vecného bremena  sa zaväzuje toto právo trpieť.

Čl. 3
V prípade prevodu vlastníctva pozemkov parciel registra E č. 323, č. 324 definovanej v článku 1 tejto zmluvy, na ktorom je zriadené toto vecné bremeno, na iného majiteľa (na tretiu osobu), sa povinná  z vecného bremena zaväzuje previesť vlastníctvo uvedeného pozemku len s podmienkou zachovania tohto vecného bremena v plnom rozsahu v prospech oprávneného z vecného bremena i u nového majiteľa. Nový majiteľ musí k tomuto vecnému bremenu pristúpiť a súhlasiť s ním. V tejto časti uvedenú podmienku musí nový majiteľ akceptovať a s tým, že v prípade ďalšieho prevodu vlastníctva k predmetnému pozemku bude i budúci vlastník týmto vecným bremenom viazaný.

Čl. 4
Povinná z vecného bremena prehlasuje, že nehnuteľnosť definovaná v článku 1 tejto zmluvy je bez tiarch, iných vecných bremien a právnych povinností obmedzujúcich nakladanie s ňou. 
Povinná z vecného bremena prehlasuje, že voči nehnuteľnosti sa nevedú žiadne súdne, a exekučné konania.
Oprávnený z vecného bremena prehlasuje, že je oboznámený  s technickým stavom nehnuteľnosti a prijíma ju v takom stave v akom stave sa nachádza.

Čl. 5
Táto zmluva nadobúda platnosť dňom jej podpísania  zmluvnými stranami a účinnosť nadobudne dňom povolenia zapísania vecného bremena do katastra nehnuteľnosti, vedeným Správou katastra Košice okolie.
Zmluvné strany sa dohodli, že poplatky spojené so zriadením vecného bremena uhradí oprávnený z vecného bremena. 

Čl. 6
Táto zmluva je vyhotovená v 4 – roch rovnopisoch, z ktorých každá zmluvná strana obdrží po jednom a dva rovnopisy slúžia pre Správu katastra Košice okolie.

Čl. 7
Účastníci tejto zmluvy prehlasujú, že zmluvu podpísali slobodne, vážne, bez iných protinávrhov a dodatkov. Obidve zmluvné strany prehlasujú, že predmetnú zmluvu nepodpisovali v tiesni a ani za zvlášť nevýhodných podmienok. 

V Nižnom Klátove dňa 6.10.2012

Povinný z vecného bremena				................................................
								Ing. Ondrej Hudák
							    predseda predstavenstva

							................................................
								Jozef Balog
						              podpredseda predstavenstva

....................................................			....................................................
               Anna Kováčová 					František Štefanovič
          členka predstavenstva					 člen predstavenstva

					
....................................................				
	  Štefan Mačinga
	člen predstavenstva

Oprávnený z vecného bremena			.................................................